આ અંગેની વધુ માહિતી આપતાં સ્થાનિકોએ જણાવ્યું હતું કે, મહેમદાવાદમાં ગુજરાત હાઉસીંગ સોસાયટી નજીક આવેલા શીખવાસ પાસે ગુજરાત મ્યુનિસિપલ ફાયનાન્સ બોર્ડ, ગાંધીનગર દ્વારા નિર્મળ શહેર (યુ.ડી.પી-૦૫ની) ગ્રાન્ટમાંથી પે એન્ડ યુઝ ટોયલેટ બ્લોક બનાવવામાં આવ્યું છે. આ શૌચાલયને તા. ૨૧મી જૂન ૨૦૧૬નાં રોજ શહેરીજનો માટે ખુલ્લુ મુકવામાં આવ્યુ હતું. જેનો અંદાજીત ખર્ચ રૂ. ૮,૬૯,૧૨૭ કરવામાં આવ્યો હતો. પરંતુ આ શૌચાલય હાલમાં બિનઉપયોગી પડી રહ્યા છે. જેનો કોઇ જ ઉપયોગ કરવામાં આવતો નથી. જેના કારણે આ શૌચાલયો બંધ હાલતમાં છે. તેમજ શૌચાલયની બહાર જ ઝાડી ઝાંખરા ઉગી નિકળ્યા છે. સાથે સાથે ગંદકીને કારણે આ શૌચાલયો ધીમે ધીમે ખંડેર હાલતમાં ફેરવાઇ રહ્યા છે.